Subtitles by sub.Trader subscene.com
Í NÆSTU FRAMTÍÐ.
TÍMI VONA OG ÁTAKA.
MANNKYNIÐ LÍTUR TIL STJARNANNA EFTIR LÍFI OG FYRIRHEITA UM FRAMFARIR.
TIL STJARNANNA
Ég er rólegur, í jafnvægi.
Svaf vel, rúma átta tíma. Engar martraðir.
Ég er tilbúinn að fara.
Tilbúinn að vinna mína vinnu eftir bestu getu.
Ég einbeiti mér að því nauðsynlega og útiloka allt annað.
Ég tek aðeins raunsæjar ákvarðanir.
Ég læt ekkert trufla mig.
Ég læt ekki hugann dvelja við það sem litlu skiptir.
Ég reiði mig ekki á neinn eða neitt.
Ég verð ekki óvarinn fyrir mistökum.
Hvíldarpúls er 47. Senda.
Sálfræðimatið hefur verið samþykkt.
Mundu að prófa öryggisbúnað og tæki...
Mig langaði alltaf að vera geimfari,
fyrir framtíð mannkynsins.
Eða svo sagði ég við sjálfan mig.
Ég sé sjálfan mig með augum annarra.
Brosa, sýna sína bestu hlið.
Það er sýndarleikur,
með augað á útgöngnunni.
Alltaf á útgöngnunni.
Snertu mig bara ekki.
Farðu varlega, félagi.
Takk fyrir það.
Roy, Bravó-stöð er með vélaarm á 93 Echo virðist bilaður.
Þú þarft að fara með teymi og kanna það.
Gerðu prófanir. Skipti.
Móttekið. Er á leiðinni.
Góðan dag, geimfarar okkar uppi á alþjóðlega gervihnettinum.
Það er fallegt veður.
Einmitt dagurinn til að reyna
að ná sambandi við granna okkar í fjarska.
Það er þó notalegt hérna.
Ég hef úrslit fhérna.
Iowa sigraði Kansas 35 - 16.
Ég skil geiminn.
Stjórnstöð, ég sé arminn. Skipti.
Skilið, majór. Haltu áfram.
Móttekið. Færi mig að arminum.
Ég sé spennuhnykk á C-stöð. Hefurðu það?
Það er margt fólk þarna uppi. Skipti.
Stjórnstöð. Það eru straumhnykkir hérna.
Við erum að vinna í því.
Bíddu. -Stjórnstöð, þetta er alls staðar.
Ég rýf strauminn.
Farðu strax úr turninum!
Við verðum að fara!
Guð minn góður!
Stjórnstöð, McBride.
Ég snýst. Loftið er of þunnt til að stöðva það.
Ég reyni að halda í við fallið svo það líði ekki yfir mig.
Stjórnstöð, heyrirðu?
"Með sjálfseyðingarhvöt.‟
Hún var vön að segja það.
Ég ætti að finna fyrir einhverju.
Ég komst af.
Ég ætti að finna eitthvað.
Fyrirbærið sem kallast "hnykkurinn‟,
það eru þrumur og eldingar sem valda skaða um allan heim
og vísindamenn óttast að þær séu ekki á undanhaldi.
Upptökin? Miðgeimur.
Orsökin? Ennþá óþekkt.
Þetta eru boð frá SPACECOM.
Í ljósi nýlegra hamfara
er nærveru þinnar óskað á fundi
í álmu 91, Vandersteen Base.
Athugaðu að fundurinn er hernaðarleyndarmál.
Sæll, Roy. Takk fyrir að mæta.
Þetta er Rivas herforingi,
yfirmaður sérverkefna SPACECOM.
Sæll, Majór.
Vogel aðstoðarforingi yfir öryggisgæslu. -Sæl.
Þau komu alla leið frá Virginíu til að hitta þig.
Þakka þér fyrir.
Ferilskrá þín er glæsileg.
Þú hefur skarað fram úr í öllum prófum.
Bardagar, geimþjálfun. Einstök frammistaða.
Sagt er að púlsinn hafi aldrei farið yfir 80
á geimgöngum, ekki einu sinni í þessu falli. Er það rétt?
Hingað til, já. -Það er vel af sér vikið.
Samkvæmt þessu ertu kvæntur, engin börn?
Já.
Þetta er hættulegt starf. Best að blanda engum í það.
Það er skiljanlegt.
Við boðuðum þig ekki hingað til að ræða fallið.
Við höfum nokkuð mjög leynilegt að sýna þér.
Fáðu þér sæti.
Nú færðu að sjá litrófsmyndir frá Neptúnusi.
Þetta er geimgeislahríð.
Þetta var tekið fyrir 11 dögum.
Háorkueindir losnuðu og orsökuðu spennuhnykki
með hörmulegum afleiðingum um allan heim.
Og það varð þér næstum að bana.
Geislarnir styrkjast þegar þeir beinast að okkur á jörðinni.
Hvað geturðu sagt okkur um Lima-verkefnið?
Fyrsti mannaði leiðangurinn í ytra sólkerfið.
Fyrir 29 árum eins og þið vitið.
Og stjórnandinn var...
Hann var faðir minn.
Skipið hvarf þegar 16 ár voru liðin af ferðinni.
Engin gögn fundust. Ferðum í miðgeim var hætt eftir það.
Já, þetta er hann.
Hvernig brástu við fjarveru föður þíns?
Móðir mín tók það nærri sér. Hún var mjög veik.
En hann helgaði sig starfinu
og það var örugglega líka erfitt fyrir hann.
Við höfum fréttir sem gætu komið þér mjög á óvart.
Við teljum að faðir þinn sé á lífi nærri Neptúnusi.
Við vitum ekki nákvæmlega hvar.
Við höfum sent marga dróna en svæðið er gríðarlega víðáttumikið.
Er faðir minn á lífi?
Við höldum það.
Orkuhnykkirnir virðast stafa af viðbrögðum andefnis.
Lima-verkefnið var knúið með því efni
og faðir þinn stjórnaði því.
Hér er um að ræða keðjuverkun sem er hugsanlega óstöðvandi.
Stjórnlaus losun andefnis
gæti ógnað stöðugleika alls sólkerfis okkar.
Öllu lífi gæti verið tortímt.
Við viljum að þú sendir persónuleg skilaboð frá Mars í leysigeisla
til þess sem við vonum að sé Lima-verkefnið.
Textinn yrði auðvitað ákveðinn áður.
Fer ég til Mars?
Það er síðasta örugga svæðið.
Við þurfum að vita við hvað er að etja.
Neðanjarðarstöðin á Mars var sú eina sem hnykkurinn snerti ekki.
Við teljum að beiðni frá þér gæti kallað fram svar föður þíns.
Við gætum rakið sendimerkið,
staðsett hann og fundið leið til að stöðva þetta.
Þetta er yfirvofandi hætta af óþekktri stærðargráðu.
Við treystum á að þú hjálpir okkur að finna hann.
Vinnurðu með okkur?
Já, það geri ég. -Gott.
Þú ferð fyrst til tunglsins. Langdrægu eldflaugarnar eru þar á fjærhliðinni.
Síðan eru aðeins veittar nauðsynlegar upplýsingar.
Vegna stærðargráðu hættunnar
er verið að semja frétt til að forðast uppnám.
Þú ferðast með almennum leiðum svo lítið beri á þér.
Pruitt ofursti verður tengiliður þinn.
Verkefninu ber að halda algjörlega leyndu.
"Ertu með okkur?‟
Eins ég eigi val.
Pabbi minn var frumkvöðull.
Hann fórnaði sér fyrir leit að vitrænu lífi.
Pabbi var áætlunin.
Ég var 16 ára þegar hann fór, 29 ára þegar hann hvarf.
Skilaboð úr safni, móttekin fyrir 27 árum...
3 mánuðum, 2 dögum. -Þannig er það.
Roy, þetta eru skilaboð frá pabba þínum.
Ég tala við þig frá Lima-verkefninu.
Við förum fram hjá Júpíter áleiðis til Neptúnusar.
Þú hefur séð að við höfum vakið mikinn áhuga um allan heim
og fyrir það erum við þakklátir.
Við vinnum afar merkilegt starf hér uppi.
Við erum nefnilega að svara stóru spurningunni:
Hvenær finnum við vitrænar lífverur þarna úti?
Ég veit við finnum þær.
Við förum á mörk sólvindshvolfsins
þar sem segulsvið sólarinnar truflar ekki tækin.
Þá getum við kannað öll sólkerfi í leit að lífi.
Það hefur aldrei verið gert og við erum bjartsýnir.
Ég finn kraftinn ykkar heima og ég hugsa auðvitað um Guð.
Það er yfirþyrmandi að sjá og finna nálægð Hans.
Ég elska þig, sonur minn.
Halló, Roy.
Ég fer í þessa ferð með þér.
Hef auga með þér.
Pruitt, gott að hitta þig.
Reyndar...
höfum við hist.
Fyrir löngu síðan. Ég þekkti pabba þinn.
Við vorum nánir.
Við byrjuðum saman, vorum samskóla í Purdue.
Hann var bráðgáfaður.
Ég veit það.
Ég man að ég heimsótti hann og hitti þig.
Þú varst á hlaupum um allt.
Þú varst að æra mömmu þína.
Hvernig líður þér?
Er þetta liður í sálfræðimatinu?
Eiginlega ekki, en jú.
Það verður fylgst stöðugt með þér,
andlegu og tilfinningalegu ástandi þínu.
Þú hefur beint samband við viðfangsefnið.
Ég held að faðir minn sé dáinn.
Ég var geimfari hjá SPACECOM í 31 ár.
Og mér varð ljóst þar úti
að könnunarleiðangur má nýta einfaldlega sem flótta.
Ég segi þér þetta af því við verðum að gera ráð fyrir
að pabbi þinn geti verið að felast fyrir okkur.
Ertu tilbúinn að fara?
Ég er tilbúinn.
Sóttkví fyrir ferðina er næstum lokið.
Engin merki um sýkingu af völdum bakteríu eða vírusa...
Ég hef klúðrað svo oft.
Ég hef talað þegar ég átti að hlusta.
Ég hef sýnt hörku þegar ég átti að vera blíður.
Ef veikindi eða slys ber að höndum,
gættu þess að fjölskyldumeðlimir séu skráðir
ásamt maka eða nánustu ættingjum.
Slökkva hljóð.
Skilaboð. Persónuleg skrá. Eve.
Halló, Eve, þetta er Roy.
Ég fer aftur, kemur ekki á óvart.
Ég vildi bara segja...
Ég lofaði að segja alltaf satt. En ég stóð ekki við það.
Ég vildi segja...
Ég vildi ekki að þú færir.
Eyða.
Ógilda.
Góðan dag.
Ég er þjálfaður til að flokka vanda.
Þú þarft að ljúka sálfræðimati SPACECOM fyrir ferðina.
Það geri ég víst líka í einkalífinu.
Púls í hvíld er 56.
Svaf lítið í nótt en það ætti ekki að saka.
Ég er tilbúinn í leiðangurinn.
Þú hefur samþykki fyrir tunglferð.
Er þetta þín fyrsta tunglferð?
Nei, en það er nokkuð síðan.
Hyggstu ferðast út fyrir öryggisvæðið? -Nei.
Aftur.
Hvernig er þetta? -Gott.
Ekki of þröngt? -Þetta er gott.
Anda djúpt.
Flug Virgin númer 6092 til Tycho, tunglinu, gangið um borð.
Velkominn um borð. Ég er Lu kafteinn.
Gættu að þrepinu. Beygðu höfuðið.
Velkominn. Flugpakka?
Já, takk. -Þriðja sæti til hægri.
Við minnum á að tunglið er án landamæra.
Ágreiningur er um mörg námusvæði og þau eru álitin eiga í stríði.
Haldið ykkur innan marka... -Fyrirgefðu.
Get ég fengið teppi og kodda?
Já. 125 dalir.
Greiðsla samþykkt.
Takk fyrir.
Ný frétt - "Hnykkurinn‟
Tala látinna nú 43.012 eftir mikil straumrof og skort á fjarskiptum
Þegar við nálgumst geta sumir séð hina mörgu sjónauka
nærri Atlas-gígnum.
Það er stærsta stöð tunglsins til geimverurannsókna.
Heitt handklæði?
Takk. -Takk fyrir að fljúga með okkur.
Við metum það mikils.
Verið viðbúin lendingu.
Velkomin til tunglsins
Allar okkar vonir um geimferðir
þaktar sölustöndum sem bjóða drykki og boli.
Bara eftirlíking af því sem við flýjum á jörðinni.
Við étum upp heima.
Ef pabbi gæti séð þetta myndi hann rífa það niður.
Eldflaugin okkar kallast Cepheus.
Áhöfnin samanstendur af hermönnum SPACECOM.
Þeir vita ekkert um verkefni okkar.
Við verðum að halda því þannig.
Skotpallurinn er hinum megin við einskis manns land.
Það er mjög hættulegt
svo við fáum vopnaða menn til að fylgja okkur að fjærhliðinni.
Má ég spyrja hvert var síðasta samtal þitt við pabba?
Það var ekki mjög ánægjulegt.
Við þráttuðum um að ég vildi hætta.
Hann sakaði mig um að vera svikari.
Og ef þú fyndir hann, hvað þá?
Er þetta mjög erfitt fyrir þig?
Að það snúist um föður þinn?
Nei.
Pabbi er hetja.
SPACECOM reynir að vefengja mann sem gaf áætluninni allt sitt líf.
Það er fyrirlitlegt.
Í besta falli örvæntingarfullt.
Við nálgumst stöð R, skýli fyrir tunglfarartæki.
Við höfum átt í vanda með ránsmenn síðan í september.
Sum lönd hafa veitt þeim skjól.
Þeir taka gísla eða farartæki.
Þetta er eins og villta vestrið
en við komum þér í geimfarið.
Ertu að koma á stríðssvæði í fyrsta sinn?
Þrjú ár yfir norðurskautinu.
Og hellingur af fótboltaleikjum.
Þá er víst ekki margt sem þú hefur ekki séð.
Það er næstum fullt tungl.
Það er dimmt á fjærhliðinni svo við skulum fara í gallana.
Tunglbílar, hópur C tilbúinn til brottfarar
til skotpalla á fjærhlið um hlið 12.
Verið vakandi fyrir aðstæðum.
Bíll 7, staðfesti stillingar.
Við beygjum 290 gráður.
Roy? -Já, ofursti.
Sjáðu hana. Stóri, blái marmarinn.
Ég er alltaf jafn heillaður.
Fylgistu með þessu, liðsforingi?
Já, ég sé það.
Ég sé engin landamerki.
Liðþjálfi... -Fyrir aftan...
Alpha, hvað er um að vera?
Alpha, mér sýnist óþekktir bílar nálgast okkur.
Gæti verið rán og með mér eru mikilvægir menn.
Móttekið, fer fram fyrir þá.
Alpha, við gætum þurft hjálp með skotvopnum.
Gæti verið fjandsamleg...
Byrjar það enn og aftur, barist um auðlindir.
Tveir nálgast okkur á vinstri hönd.
Þeir virðast vera ræningjar í leit að feng.
Við sendum aðstoð strax.
Hvern fjandann er ég að gera hér?
Alpha, við þurfum varalið! Þetta er fyrirsát!
Neyðarkall, neyðarkall! -Komdu með vopn!
Reynið að þrauka!
LRV-3 óökufær.
LRV-2 óökufær.
Alpha, við förum af veginum til að ná að fjærhliðinni.
Ég er með gat!
Roy! -Ég er með gat!
Er allt í lagi, Roy? -Já, allt í lagi.
Alpha, ég endurtek, við þurfum...
Liðsforingi! Drottinn minn!
Áfram, áfram!
Hættið þessu.
Við erum ekki sloppnir. Ég endurtek, ekki sloppnir.
Margir óvinabílar elta okkur.
Roy! Þeir ætla að keyra á okkur!
Stjórnstöð, liðsforinginn er fallinn. Við misstum fylgdarmenn.
Óska eftir hjálp strax. Skipti.
Stjórnstöð, lík liðsforingjans má sækja rétt við Walther-gíginn.
Mig tekur það sárt.
Skipti.
Það er móttekið.
Pruitt, við sjáum óreglulegan hjartslátt í kerfinu þínu.
Þú ættir að láta líta á það strax.
Hann á að veita mér öryggi.
Það er ekkert að mér.
Af hverju er hann enn að?
Af hverju getur hann ekki hætt?
Pabbi gat það ekki heldur.
Við höfum beðið þín, majór.
Þurfirðu að sinna persónulegum málum ættirðu að gera það nú.
Eldflaugin fer rétt bráðum.
Í hvíldarstöðu, liðþjálfi. -Já, herra.
Ég ætla að setjast.
Hvað er að?
Ég get ekki farið með þér til Mars.
En það er nokkuð sem þú þarft að vita.
Hver mínúta er dýrmæt.
Áhöfn á Cepheus, viðbúin könnun fyrir flugtak.
SPACECOM talaði við mig.
Það er leyndarmál.
Taktu það.
Það stofnar þér í mikla hættu.
Þeir hjá SPACECOM treysta þér ekki.
En það er áríðandi...
Liðþjálfi!
Könnun fyrir flugtak hefst.
Þú verður að fara, Roy.
Farðu!
McBride majór, fjarskiptakönnun.
Hátt og skýrt. Velkominn um borð í Cepheus.
Ég fæ far með þér ef það er í lagi.
Við fengum tilkynningu. Á leið til Mars, síðasti viðkomustaður.
Við áttum von á tveimur.
Ég fer bara einn, því miður.
Við kunnum samt vel við þig... McBride.
Við höfum víst son frægs manns hér um borð.
Roy, sonur Cliffords McBride.
Svei mér þá. Sá besti á vetrarbrautinni.
Velkominn um borð.
Þau eru vísinda- og tæknimenn,
þrautseigt fólk.
Kafteinn, viltu spyrja stjórnstöð um líðan Pruitts ofursta?
Ég geri það núna.
SPACECOM, gætum við fengið stöðu...
Þau virðast örugg.
Hvernig ætli það sé?
Það var farið með ofurstann í bráðaaðgerð.
Móttekið. -Prófun lokið.
Þau vita ekki um áform mín.
Áfangastaður, Ersa-rannsóknastöðin, Mars.
Síðasta mannaða stöðin í okkar sólkerfi.
Flugtími 19 dagar, 14 tímar, 33 mínútur. Skipti.
Heilagur Kristófer, gættu mín í dag á öllum ferðum mínum.
Varaðu mig við ef hætta er nær
svo ég megi forðast...
Frábært, opnið barskápinn.
Stjórnstöð, við dreifum róandi núna.
Sálfræðimat okkar fylgir.
Frank.
Því Guð veit að SPACECOM vill ekki að þú fáir kast aftur hér uppi.
Deavers.
Majór?
Gefðu mér eina svona.
Kafteinn.
Ég er með súrefnisleka á búningnum. Ég ætla að skoða bótina.
Góða skemmtun. Við segjum þér ef við sjáum geimverur.
Halló, SPACECOM.
Cepheus svarar. Allt gengur vel.
Móttekið, Cepheus, við höfum fjarmælingar ykkar.
Krakkar mínir, þá er komið að augnlyfinu. Dropi á dag og hárið fýkur af.
Flott, Deavers.
Þú ert til vitnis, ég snerti það aldrei.
LIMA FÆRSLA: Sent til: Thomas Pruitt, óbreytt
Þetta er áríðandi uppfærsla fyrir Thomas F. Pruitt ofursta
um stöðu Lima-verkefnisins.
SPACECOM hefur fundið hugsanlegt SOS merki
frá áhöfn Lima-verkefnisins.
Merkið gæti gefið til kynna að Clifford McBride leiðangursstjóri
hafi rofið allt samband með vilja.
Við slíkar kringumstæður
gæti leiðangursstjórinn hafa misst stjórn á sér.
Ef það er tilfellið
og ekki er hægt að ná sambandi gegnum son hans á Mars
þá verður að leitast við að tortíma leiðangursstjóranum
og halda niðri uppreisn.
Þessi boð eru hernaðarleyndarmál.
Hvað kom fyrir pabba?
Hvað fann hann þarna úti?
Fór það með hann?
Eða var hann aldrei heill?
Faðir minn,
geimfarinn sem skartaði flestum orðum í sögunni.
Skóli flughersins, doktorsgráðan frá MIT-tækniháskólanum.
Hann lofaði að ég fengi að fylgja honum á ferðum hans,
að hann kæmi að sækja mig.
Og ég trúði honum.
Fyrsti maðurinn á Júpíter.
Fyrstur á Satúrnusi.
Og svo... ekkert.
Hægja ferðina, snerpivél þrjú.
Við hægjum ferðina. -Já, herra.
Það barst neyðarkall frá öðru skipi.
Þetta er leynileg ferð, við getum ekki stansað.
Við förum til Ersa-stöðvarinnar á Mars.
Þetta er neyðarkall. Okkur ber að stansa.
Öll flutningaskip geta svarað þessu.
Verkefnið hefur forgang. Heyrirðu ekki hvað ég segi?
Með fullri virðingu, okkur er skylt að stansa.
Þú ert bara farþegi svo ég skil ekki stöðu þína.
Þú hefur rétt á að taka yfir stjórn þessa skips
en þá verðurðu að upplýsa markmið þitt.
Svaraðu neyðarkallinu.
Stjórnstöð, skipið er skráð sem norskt.
Vesta IX á braut um smástirnið Toro
skráð til líftæknilegra rannsókna
á halastjörnu 17-P, Holmes. -Móttekið.
Vesta IX, við svörum neyðarkalli þínu.
Heyrirðu það?
Kallið var sent nýlega.
Kannski lentu þeir í hnykknum.
Stjórnstöð, leyfi óskast til að brjótast inn í Vesta ef þarf.
Annað hvort Stanford eða ég förum í smá geimgöngu
og förum að skipinu, skipti. -Já.
Hvað finnst þér, Donald?
Viltu fara út?
Já. Mér er sama.
Hann er hræddur.
Já, minn galli lyktar líka eins og búningsklefi.
Ég hefði gott af að teygja úr mér.
Flest okkar eru stöðugt í felum.
Ég kem með þér, kafteinn. -Ágætt.
26 manns eru skráðir á Vesta.
Skip skráð til líftæknilegra rannsókna og rannsókna á dýrum.
Fyrirgefðu þessa þrætu áðan.
Það er heiður að vera hér með þér.
Það er vegna pabba þíns sem margir okkar gera þetta.
Hann fór lengra en nokkur annar.
Hann var bestur af okkur.
Hugsaðu þér það sem hann sá.
Hugsaðu þér það.
Vesta, þetta er Cepheus að svara neyðarkalli þínu.
Heyrirðu þetta?
Cepheus, skipið svarar ekki.
Neyðarinnganga nauðsynleg.
Ég sendi kóða fyrir neyðarinngöngu.
Vesta, þetta er Cepheus að svara kalli þínu.
Heyrirðu þetta?
Majór, ég tek hólf 5. Viltu ekki byrja á hólfi 2?
Farðu ekki of langt í burtu.
Hvar er allt fólkið?
Vesta, þetta er Cepheus að svara kalli þínu. Heyrirðu það?
Tanner, McBride, prófun.
Tanner, heyrirðu í mér?
Tanner?
Kalla á McBride majór.
Kalla á Tanner kaftein.
Rólegur. Ég sé um þig.
Þú lifir af.
Kafteinninn varð fyrir árás rannsóknardýrs.
Hafið lækni viðbúinn bráðaaðgerð.
Ég reyni flutning.
Cepheus, þetta er SPACECOM.
Leitt með þetta áfall.
Stanford liðsforingi tekur við stjórn skipsins
þar til Tanner kafteinn verður starfhæfur. Skipti.
SPACECOM, þetta er Stanford liðsforingi.
Tanner kafteinn er látinn.
Við huggum okkur við þá vitneskju að kafteinninn hlaut umbun...
Megi englar og dýrlingar mæta þér þegar þú ferð úr þessu lífi.
Megirðu hitta frelsara þinn og njóta dýrðar Guðs að eilífu.
Amen.
Roy R. McBride. Ertu tilbúinn fyrir sálfræðimat?
Já.
Byrjaðu núna.
Ég er á leið til Mars.
Við brugðumst við neyðarkalli og...
það endaði hörmulega.
Við misstum kafteininn.
Svar þitt er í vinnslu. Haltu áfram.
Það er allt og sumt. Við...
Við mætum, vinnum okkar starf
og svo er því lokið.
Við erum hér og svo erum við horfin.
Lýstu áhrifunum sem slysið hafði á þig.
Árásin...
Það var svo mikil heift.
Ég skil þá heift.
Ég hef séð hana hjá föður mínum
og ég hef séð hana hjá mér.
Því ég er reiður
af því hann fór.
Hann yfirgaf okkur.
En þegar ég lít á þessa heift, ef ég ýti henni frá mér, ýti henni burt
þá sé ég bara sársauka.
Ég sé bara kvöl.
Ég held að hún loki mig af frá samböndum
og frá því að opna mig og þykja verulega vænt um fólk.
Og ég veit ekki hvernig ég kemst frá því.
Hvernig ég fer fram hjá því.
Það veldur mér áhyggjum.
Og ég vil ekki vera þannig.
Ég vil ekki vera pabbi.
Sálfræðimatið hefur verið samþykkt.
Ef þú vilt fá tæmandi skýrslu...
Majór, viltu hefja lendingarferli?
Móttekið.
SPACECOM, við nálgumst Mars. Ersa-stöð sunnanverða. Skipti.
Hver fjandinn var þetta?
Er það annar hnykkur?
Ég held við höfum misst aðal raftengibrautina.
Skipti yfir á aukarafbraut.
Kafteinn, við nálgumst of hratt.
Við erum 20 gráður af braut.
Aðvörun. Röng aðkoma flugs.
Stilltu á handstýringu.
Aðvörun. Röng aðkoma flugs.
-Stilltu á handstýringu.
Kafteinn, þú verður að gera eitthvað.
Röng aðkoma flugs. -Ég held...
Stilltu á handstýringu.
Hætta.
-Handstýring hefst.
Liður 3-2...
Þegar ég segi, framkvæma.
Nú. Ég hef stjórn á skipinu.
Hætta.
2000 metrar.
1000 metrar.
Aðvörun. Röng aðkoma flugs.
Fjórir...
þrír...
tveir...
einn.
Lending.
Slökkva á vélum.
Vél í lagi. Skipið er þitt, kafteinn.
Majór, viltu hefja eftirlendingarferli?
Móttekið.
Þú skilur víst af hverju ég gerði þetta.
Ég tilkynni SPACECOM það ekki.
Þetta er neyðarviðvörun.
Við fundum fyrir spennuhnykk.
En öll neðanjarðarkerfi virka samt fullkomlega.
Það er ekkert að óttast.
Ákvörðunarstaðurinn.
Öll neðanjarðakerfi virka fullkomlega.
Í sjö vikur hef ég ekki fundið loftið eða sólina.
Halló, jarðarbúar. Velkomin á Ersa rannsóknastöðina.
Tré og fuglar. -Gott að þið náðuð hingað.
Takk. -Mig vantar leiðabókina. Takk.
Lentuð þið í þessum spennuhnykk?
Eins got að við erum neðanjarðar, næsti gæti verið sá stóri.
Þetta hefur verið brjálæðislegt.
Þetta var síðasti viðkomustaður pabba.
Allir á hlaupum eins og heimsendir sé í nánd.
Þú getur komið hingað.
Leggðu lófann þarna.
Gott. Takk fyrir.
Nú getið þið farið inn í næsta sal.
Stjórinn hittir ykkur. -Takk.
Velkominn á rauðu plánetuna.
Ég er Helen Lantos framkvæmdastjóri.
Gaman að sjá nýtt andlit hér.
Komdu með mér.
Þú getur glaðst yfir að hafa náð hingað.
Hér geisaði einhver geimhríð.
Við misstum þrjá geimfara við lendingu.
Enginn veit hvað veldur þessu.
Majór?
Við erum fegin að þú komst.
Takk, Helen. Við tökum við núna.
Þú hefur ekki leyfi á þessu sviði.
Majór?
Þakka þér fyrir.
Lima-verkefnið: H. Clifford McBride dr.
Viðbúin öruggri leysisendingu. Reyni að ná leynilegu samband.
Efni: Neptúnus.
"Þetta er Roy McBride majór.
Ég tala um öruggan leysileiðara
frá samskiptastöðinni á Ersa, bandaríska svæðinu á Mars.‟
"Ég reyni að ná sambandi við Clifford McBride.
Þetta er sonur McBrides, Roy.‟
"Pabbi, ef þú heyrir í mér...
Ég er að reyna að ná sambandi við þig.
SPACECOM vill að þú vitir að þeir vita af truflununum
og að þær geta ekki verið þín sök.‟
"Þau vilja fá allar upplýsingar
um tilraunir þínar til að bæta ástandið.
Þau vilja líka segja
að þau vilja hjálpa og útvega björgunarlið ef það er hægt.‟
"Ég vona að þú fáir þessi boð. Skipti og loka.‟
Sendingu lokið. Svars beðið.
Við reynum aftur í næsta snúningi.
Vellíðunarsalir
Þeir nota mig.
Bölvaðir séu þeir.
Ég veit ekki hvort ég vona að ég finni hann
eða verða loksins laus við hann.
Pabbi...
Pabbi, ég vil sjá þig aftur.
Ég man þegar við horfðum saman á svarthvítar myndir
og söngvamyndir voru þitt uppáhald.
Ég man að þú kenndir mér stærðfræði.
Þú innrættir mér vinnusemi.
"Vinna vel, leika seinna,‟ sagðirðu.
Ég kaus mér starf sem þú myndir vera ánægður með.
Ég hef helgað líf mitt könnun geimsins.
Og það er þér að þakka.
Ég vona að við tölum saman á ný.
Þinn elskandi sonur, Roy.
Boð send, beðið svars.
Þakka þér fyrir hjálpina.
Við sendum þig bráðlega aftur til jarðar. Takk fyrir.
Fékkstu svar frá föður mínum?
Vegna persónulegra tengsla þinna geturðu ekki unnið að þessu verkefni.
Hann svaraði mér þá.
Þú færð nánari upplýsingar eins fljótt og auðið er.
Roy.
Púlsinn er mjög ör. -Ég veit það!
Og lífritminn er ekki í lagi.
Það þarf að athuga áður en þú getur snúið til jarðar.
Þessi maður fylgir þér í sálfræðimat.
Majór.
Kafteinn.
Kafteinn!
Roy R. McBride. Ertu tilbúinn fyrir sálfræðimat?
Já.
Hvernig líður þér í núverandi ástandi?
Vel, takk. Ég sný bráðlega aftur til jarðar.
Ég er ánægður að fara heim og...
Þú hefur ekki staðist sálfræðimatið.
Þú ferðu aftur í þægindasal þar til þú verður úrskurðað...
Samband við SPACECOM.
Gefðu upp forgangskóða.
Ég óska eftir neyðarsambandi við Stroud hershöfðingja.
Forgangskóði Zulu-5-5-Bravo-Papa.
Forgangskóði þinn er fallinn úr gildi.
Hafðu samband við fulltrúa ef um mistök er að ræða.
Ertu að fara aftur til jarðar?
Get ég hjálpað þér?
Ég hef bara komið þangað einu sinni.
Sem barn.
Ég fæddist hér.
En ég man það svo vel.
Það var... fallegt.
Ég vil fá að vera einn.
Þú komst vegna geimgeislanna, er það ekki?
Það er leyndarmál.
Skipið sem þú komst með, Cepheus,
þeir vilja að ég búi það fyrir miðgeim
með kjarnorkuvopnum um borð. Vissirðu það?
Það er fyrir leit og tortímingu.
Ég ber ábyrgð á yfir 1100 manns hér í þessari stöð.
Ég þarf að vita það.
Munum við farast?
Ég veit ekki hvað gerist nú.
Ég veit hver þú ert.
Þú ert sonur Cliffords McBride.
Já.
Þá erum við bæði fórnarlömb Lima-verkefnisins.
Foreldrar mínir fóru í þann leiðangur.
Við höfum bæði þolað mikinn missi.
Segðu mér það.
Cepheus fer eftir fimm tíma.
Subtitles by sub.Trader subscene.com
Það var rétt. Hnykkirnir koma frá Lima-verkefninu.
Það eru miklar líkur á hamförum.
SPACECOM segir að ég sé óhæfur til að halda áfram.
Meira veit ég ekki.
Ég held að faðir þinn sé á lífi.
Sögðu þeir nokkuð hvað kom fyrir þarna úti?
Geimstjórn Bandaríkjanna hernaðarleyndarmál. Alpha-Papa-4-2-7-8.
Lima-uppreisn leynileg skýrsla
Samskiptastöðin varð vör við neyðarkall
frá liði Lima-verkefnisins undir stjórn H. Cliffords McBride.
Þetta er Clifford McBride hjá Lima-verkefninu.
Ég flyt frétt af hörmulegum atburði.
Hér á ystu mörkum sólkerfis okkar hafa sumir úr liðinu
ekki þolað það andlega álag
að vera svo langt að heiman.
Þeir vildu snúa til jarðar, ég gat ekki leyft það.
Ég verð að upplýsa um að þeir gerðu uppreisn,
unnu skemmdarverk og reyndu að taka yfir stjórn skipsins míns.
Ég neyddist til að svara af jafn mikilli alvöru.
Ég gerði einn hluta af súrefniskerfi stöðvarinnar óhæfan
og ég refsaði vafalaust saklausum með þeim seku.
Við snúum ekki aftur. Við förum lengra inn í geim.
Við munum finna vitrænt líf.
Ég helga mig þessari leit algjörlega.
SPACECOM myndi aldrei leyfa að ímynd þeirra skaðaðist
svo þeir gerðu hann að hetju til að vernda sig.
Faðir þinn myrti foreldra mína.
Þessi óvættur ógnar okkur öllum.
Og nú berð þú þessa byrði.
Geturðu komið mér í þetta skip?
Ég get komið þér að eldflauginni.
Eftir það bjargarðu þér sjálfur.
Ég fæst við hann.
Ég fæst við föður mínum.
Þetta er kort af neðanjarðarvatni undir skotpallinum.
Þaðan geturðu komist í skipið.
Við erum að nálgast.
Þeir munu taka þig.
Ég veit.
Mér er sama.
Nú verð ég að snúa til baka, gera það sem ég get.
Gangi þér vel.
Ég dregst sífellt lengra burt frá sólinni...
til þín.
Þú lifir.
Allan þennan tíma.
Ég verð að játa að í raun þekkti ég þig ekki.
Eða er ég þú...
og er dreginn niður í sömu myrku holuna?
Þetta er Cepheus, flugtaksstjórn,
11 mínútur, 7 sekúndur til flugtaks.
Niðurtalning heldur áfram og stefnir að flugtaki á áætlun klukkan 7:51 SHT.
Þetta er flugtaksstjórn. Flugtak að hefjast.
Lokaprófun á áttarhorni flugs stendur yfir
og við samræmum klukkurnar við geimfarið,
við stjórnstöðina í Ersa.
Vélarnar eru ræstar.
Tíu, níu...
átta, sjö, sex...
fimm, fjórar...
Áætlun stenst.
...tvær, ein.
Flugtak. Hún fer á loft.
7:51 að samræmdum heimstíma.
Það er löskun.
Það er þrýstijöfnunarhólfið.
BÍÐIÐ
SPACECOM, þetta er Cepheus. Þrýstijöfnunarhólfið er laskað.
Hvað gerum við? Skipti.
Við sjáum það. Erum að kanna það.
Bíðið.
AÐGANGUR LEYFÐUR
SPACECOM, við þurfum fyrirmæli. Skipti.
McBride til Stanfords kafteins...
Heyrirðu þetta?
Jesús minn, það er McBride.
Hann opnaði þrýstijöfnunarhólfið.
Stanford, þetta er McBride. Ég er kominn um borð.
Ég ógna engum. Ég endurtek, ég ógna engum.
Þú stofnar verkefninu í voða. Vertu kyrr!
Farðu ekki lengra.
SPACECOM... -Bíddu átekta.
Hver eru fyrirmælin? -Við erum að ákveða þau.
Við förum að skipta á langferðadrif.
Geturðu forðað ógninni?
Þið komist ekki til Neptúnusar án mín.
Þið þarfnist mín.
Kyrrsetjið majórinn.
Það verður að kyrrsetja hann með öllum tiltækum ráðum.
Móttekið.
Ekki hlusta á þá, kafteinn.
Ég tek á mig alla ábyrgð.
Majór, vertu kyrr.
Farðu ekki lengra. Heyrirðu það? Skipti.
Ég endurtek, kyrrsetjið majórinn
með öllum tiltækum ráðum. -Yoshida, ég vil ekkert illt.
Ég er ekki óvinurinn.
Ég stend með ykkur.
Við höfum fyrirmæli.
Fjandinn sjálfur! Þetta er þrepskot.
Frank, farðu þarna út! Deavers!
Sestu í sætið þitt!
Tíkarsonurinn!
Loft mengað.
Náðu í súrefni!
Yoshida, súrefni!
Öndunarvél. Öndunarvél.
Andaðu.
Andaðu að þér!
Hvað hef ég gert?
Stjórn, þetta er Roy McBride majór.
Ég fór um borð í Cepheus þrátt fyrir fyrirmæli.
Ég hafði ekkert illt í huga.
En vegna gjörða minna verð ég því miður að tilkynna
að allir áhafnarmeðlimir eru dánir.
Flugupptakan mun skýra málavexti.
Sagan verður að ákveða...
Ég er á leið til Neptúnusar.
Ég helga mig algjörlega
því að fullkomna þetta verk...
sem sé að eyðileggja Lima-verkefnið gjörsamlega.
Ég loka á öll samskipti.
Ég verð sambandslaus þar til ég nálgast svo ég sjáist ekki.
Skipti og loka.
Áætlaður ferðatími
79 dagar, 4 tímar, 8 mínútur.
Þú virðist virkilega upptekinn af vinnunni.
Mér finnst ég alltaf vera ein.
Ég veit ekki hvað við erum að gera.
Þú ert svo fjarlægur.
Jafnvel þegar þú ert hér veit ég ekki hvar þú ert.
Mér finnst ég stöðugt vera að leita að þér
að reyna að ná sambandi, vera hjá þér
og það er ömurlegt.
Ég á mér mitt eigið líf.
Ég er sjálfstæð manneskja.
Og ég get ekki bara beðið eftir þér.
Næringarrör virkt.
...við höfum vakið mikinn áhuga um allan heim
og fyrir það erum við þakklátir.
Við vinnum afar merkilegt starf hér uppi.
Við erum nefnilega að svara stóru spurningunni:
Hvenær finnum við vitrænar lífverur þarna úti?
Ég veit við finnum þær samkvæmt Drake-jöfnunni.
Það sem hér sést er nýja stjörnuhlífin tilbúin til notkunar.
Þið sjáið að hún opnast rétt eins og blóm að vori.
En ég held að þið séuð ekki lengur verðug svo þetta er víst...
kveðjustundin.
Roy?
...hættir við verkefnið er ég í engum vafa
ekki bara um dómgreind þína heldur líka siðferðisþrekið.
Við vorum að koma frá Mars. -Fór hann til Mars?
Förum fram hjá Júpíter... -Viltu vita leyndarmál?
...síðan áfram til Neptúnusar. -A, þú ert aðdáunarverð.
B, þú ert bráðfalleg. -Þið hafið selt...
C, þú ert sæt og heillandi. -...sýn af því óendanlega...
D, þú ert dásamleg. E, þú ert elskuleg.
Ég er laus við ykkar siðferðilegu mörk. Ég sé allt skýrt.
Ég er á leið til Neptúnusar...
Því við finnum bræður okkar og systur...
Þyngdarleysið og lengd ferðarinnar hrjáir mig
bæði líkamlega og andlega.
Ég er einn.
Nokkuð sem ég hélt alltaf að ég vildi, íþyngir mér.
Ég er einn.
En ég játa...
að það segir til sín.
Ég er einn. Ég er einn.
Skipti og loka.
Ég hef brugðist svo mörgum.
Halló, Roy.
Það er svolítið skrýtið
að senda þessa upptöku en tala ekki við þig beint.
Ég er svo eigingjarn. Svo eigingjarn.
Ég er eigingjarn maður.
Og ég veit fyrir víst að ég vinn Guðs verk.
Fyrirgefning er bull. -Við finnum bræður okkar og systur...
Upphafning!
Nálgumst staðsetningu sem Roy R. McBride ákvað.
Fundin, öruggt leysimerki frá Mars.
Koma á móttökusvið Neptúnusar.
Framkvæma 72 plús 99.
Framkvæmt.
Kóða til að ræsa kjarnorku er að finna í gagnakerfi 52B.
Flugupptaka, braut Lima-verkefnis er breytt.
Staða þess hefur færst út fyrir áætluð hnit.
Ég þarf að fara í hylki til að komast hjá hringjum Neptúnusar.
Cepheus verður á sjálfstýringu meðan ég lýk verkinu.
Alla ævi var ég dauðhræddur að mæta honum.
Ég er ennþá dauðhræddur.
Við hverju býst ég?
Að lokum líður sonurinn fyrir syndir föðurins.
Aðvörun. Spennuhnykkur. Vinnsluminni skaddað.
Aðvörun. Spennuhnykkur.
Lima, McBride majór á Cepheusi.
Her Bandaríkjanna, geimáætlun.
Reyni að ná sambandi við Clifford McBride. Skipti.
Lima, Cepheus. Heyrirðu í mér? Skipti.
Skip laskað. Get ekki lagst að.
ER EINHVER ÞARNA?
LÍF UTAN JARÐARINNAR
JÁ JÁ JÁ
Roy?
Roy, ert þetta þú?
Ég hef ský á auga, ég sé ekki vel.
Halló, pabbi.
Ertu einn?
Ó, já.
Kafteinninn sekkur alltaf með skipinu.
Ég hef verið einn hér um tíma.
Ég er að reyna að stöðva þessa fjandans hnykki.
Hvað gerðist?
Mínir síðustu tryggu menn reyndu að flýja.
Og þeir ollu þessu öllu.
Þeir orsökuðu bráðnun þarna úti.
Við börðumst og erfiðið olli hamförum.
Þess vegna kom ég. Ég ætla að stöðva það.
Kannski koma okkur báðum heim.
Heim?
Já.
Ég er heima.
Þetta er ferð í eina átt, sonur minn.
Ertu að tala um jörðina?
Þar var aldrei neitt fyrir mig.
Mér var sama um þig og móður þína
og ykkar lágkúrulegu hugmyndir.
Í 30 ár hef ég andað í þessu lofti, borðað þennan mat,
þolað þetta harðræði
og hugurinn hvarflaði aldrei heim.
Ég veit, pabbi.
Ég vissi að móðir þín yrði ekkja við þetta
og þú munaðarlaus,
en ég fann mitt hlutskipti.
Svo ég yfirgaf son minn.
Þú ert mér samt kær.
Ég fer með þig heim.
Ég hef verk að vinna.
Ég hef endalaust verk að vinna.
Ég verð að finna vitrænt líf.
Við verðum að fara.
Við höfum nauman tíma.
Komdu.
Ég dáist að hugrekki þínu, að koma einn,
ferðast alla þessa leið,
að elta mig hingað.
Fær mig til að íhuga hvað við hefðum getað gert saman.
En örlögin hafa víst svipt mig félaganum sem ég átti að hafa.
Ef við hefðum fleiri eins og þig
hefðum við getað farið lengra og fundið það sem við leitum að.
Áhöfnin skoðaði öll gögnin
og fann ekkert líf þarna úti.
Enga aðra vitund.
Þau hættu.
Stundum...
verður mannlegur vilji að sigrast á því ómögulega.
Við verðum að halda áfram. Við saman.
Finna það sem vísindin segja að sé ekki til.
Við saman, Roy.
Því Lima-verkefnið hefur sýnt
að við erum ein í hinum þekkta alheimi.
Mér má ekki mistakast.
Þú mátt ekki láta mér mistakast.
Pabbi, þér mistókst ekki.
Nú vitum við
að við eigum bara hvor annan.
Ræsing. Þrír tímar til stefnu.
Hættu, pabbi!
Roy!
Slepptu mér.
Slepptu mér, Roy.
Slepptu mér.
Pabbi!
Slepptu mér, Roy.
Losaðu mig.
Losaðu mig, sonur.
Því að halda áfram?
Því að reyna það enn?
Ég sé að þú tekur verkin mín.
Niðurhlöðun gagna hafin.
Við erum deyjandi tegund, Roy.
Hann fangaði undarlega, fjarlæga heima í meiri smáatriðum en fyrr.
Þeir voru fagrir, stórkostlegir,
fylla mann undrun og lotningu.
En undir fögru yfirborði þeirra
var ekkert.
Engin ást eða hatur.
Ekkert ljós eða myrkur.
Hann sá bara það sem var ekki þar
en yfirsást það sem var rétt fyrir framan hann.
Stjórnstöð, þetta er Roy McBride.
Ég náði að Lima-verkefninu.
Ég eyðilegg bygginguna
til að forða því að fleiri hnykkir nái til jarðar
með notkun kjarnorkuvopnanna um borð.
Ég reyni að snúa til baka og læt sprenginguna knýja mig.
Komist ég ekki af, hef ég safnað gögnum frá Lima.
Og það ber að gera allt til að ná skipinu mínu.
Ferill, jörðin. 2.714 milljarðar mílna.
Ég hlakka til þess dags þegar einveru minni lýkur.
Og ég kem heim.
20 sekúndur til sprengingar.
Viðvörunarkerfið um borð.
Já, við erum tilbúnir.
Flugkerfi er starfhæft. Takk fyrir.
K-R-5 á 4-2.
Móttekið, flug.
Við erum tilbúnir.
Aðkoma í lagi.
Móttekið. Takk.
Ein tilbúin. Upplýsingar jákvæðar.
Allt í góðu lagi. Allt í lagi.
Þig sakaði ekki, majór.
Ég er í jafnvægi, rólegur.
Ég svaf vel. Engar martraðir.
Ég er virkur og athugull.
Ég er meðvitaður um umhverfið og þá sem eru næst mér.
Ég er eftirtektarsamur.
Ég einbeiti mér að því mikilvæga
og útiloka allt annað.
Ég er óviss um framtíðina
en ég hef ekki áhyggjur.
Ég mun treysta á mína nánustu.
Og ég mun deila erfiðleikum þeirra
eins og þeir deila mínum.
Ég mun lifa...
og elska.
Senda.
Subtitles by sub.Trader subscene.com
Íslenskur texti: Kolbrún Sveinsdóttir